अल्केमिस्ट
अल्केमिस्ट [1], ब्राजीलीयन लेखक पाउलो कोएल्हो का मूलतः पुर्तगाली में लिखा गया विश्वस्तरीय बहुचर्चित उपन्यास है जो पहली बार 1988 में प्रकाशित हुआ था। यह एक व्यापक रूप से अनुवादित उपन्यास है ; अब तक इसका 56 विभिन्न भाषाओँ में अनुवाद किया जा चुका है। हिंदी भाषा में इसका अनुवाद कमलेश्वर जी ने किया है। [2] अनुवादक कमलेश्वर जी लिखते हैं कि ‘अल्केमिस्ट’ का सटीक हिन्दी अनुवाद 'कीमियागर ' अर्थात् साधारण धातु को सोने में बदलने की कला जाने वाला होता है; किंतु कीमियागर आम बोलचाल भाषा का शब्द नहीं है, इसलिए उपन्यास सार्वभौमिक लोकप्रियता को देखते हुए इसका शीर्षक अल्केमिस्ट रखा है।